Harolds Trevenens Hols
Harolds Trevenens Hols (angļu: Harold Trevenen Hall; 1884—1943) bija futbola spēlētājs, treneris un darbinieks. Pirmā Latvijas futbola kluba British Football Club dibinātājs un priekšsēdētājs. No 1908. līdz 1910. gadam arī FK Union kapteinis un spēlējošais treneris. Spēlējis Rīgas futbola līgas izlasē, vēlāk bija pirmais Latvijas Futbola savienības priekšsēdētājs. Tiek dēvēts par Latvijas futbola tēvu un pamatlicēju. 2022. gada rudenī, Lielupes kapos LFF pārstāvis un Lielbritānijas vēstnieks kopā ar Hola pēctečiem atklāja piemiņas vietu, kur apbedīts Harolds un viņa ģimene. Kapavieta tikai laimīgā kārtā bija saglabājusies līdz mūsdienām, jo bija aizaugusi un pamesta.